Shibushi

Shibushi (志布志市, しぶしし, Shibushi-shi) é un concello da prefectura de Kagoshima no Xapón. Está situado ó sur da rexión de Kyūshū e ó leste da prefectura, na zona da provincia histórica de Hyūga, na illa de Kyūshū. A súa superficie é de 290,00 km², a poboación é de 33.486 habitantes (2009) e ten unha densidade de poboación de 115 h/km².

O concello de Shibushi limita cos concellos de Soo, Ōsaki (que son da prefectura de Kagoshima); de Kushima e Miyakonojō (que son da prefectura de Miyazaki).

 Xeografía 
Shibushi sitúase no leste da prefectura de Kagoshima, na base da península de Ōsumi, e fai fronteira coa prefectura de Miyazaki. O centro urbano é bañado pola Baía de Shibushi.

 Concellos lindeiros 
Prefectura de Kagoshima

 Ōsaki
 Soo

Prefectura de Miyazaki

 Kushima
 Miyakonojō

 Clima 
Shibushi ten un clima subtropical húmido. (Cfa), con veráns cálidos, invernos suaves e precipitación constantemente alta, con ao redor de 2450 mm anuais.

 Demografía 
Desde que Shibushi e predecesores empezaron a facer o censo en 1950 a poboación descendeu dende os 50.726 nese mesmo ano aos 29.329 en 2020, representando un descenso do 40% da poboación.

 Historia 
A área de Shibushi foi desenvolvida como o porto do señorío de Shimazu, un señorío vasto que ocupaba o sur de Kyūshū desde o final do período Heian. Este señorío evolucionou ao Dominio de Satsuma no período Edo. Despois da Restauración Meiji establecéronse as aldeas de Shibushi e Matsuyama coa creación do sistema moderno de concellos o 1 de xullo de 1889. Shibushi foi elevada ao status de vila en 1913, seguida de Matsuyama en 1958. A cidade de Shibushi foi establecida coa unión das vilas de Shibushi, Matsuyama e Ariake (todas do distrito de Soo).

 Economía 
Shibushi ten unha economía primaria baseada na agricultura, pesca, forestería e no procesado de alimentos.

 Véxase tamén 
 Ligazóns externas 
 Sitio web oficial da cidade de Shibushi .

Categoría:Prefectura de Kagoshima
Categoría:Concellos do Xapón